**ROMÂNIA**

**JUDEȚUL VRANCEA**

**CONSILIUL JUDEȚEAN**

**HOTĂRÂREA nr. 210**

**din 15 octombrie 2025**

**privind:** încheierea Actului adițional nr.3 la Contractul de parteneriat pentru constituirea ”Consorțiului pentru învățământ dual în Județul Vrancea”

**Consiliul Județean Vrancea,**

**- văzând** referatul Echipei de implementare a proiectului *“Campus profesional integrat, liceal și universitar județul Vrancea“* nr. 201/9946/10.10.2025;

- **tinând cont de** adresa S.C. MICROMET S.A. nr.75/27.06.2025, înregistrată la Consiliul Județean Vrancea sub nr.11335/30.06.2025;

**- având în vedere** Hotărârea Consiliului Local al Municipiului Focșani nr.238/28.08.2025 privind aprobarea transmiterii către ”*Consorțiului pentru învățământ dual în Județul Vrancea*” a solicitării de aderare a municipiului Focșani la Consorțiu, în calitate de partener;

**- luând act de** Hotărârea nr.57/08.10.2025 a Consiliului de administrație a Colegiul Tehnic Auto ”Traian Vuia” Focșani privind aderarea Colegiului Tehnic Auto ”Traian Vuia” Focșani la ”*Consorțiului pentru învățământ dual în Județul Vrancea*”;

**- ținând cont de :**

* Hotărârea Consiliului Județean Vrancea nr. 266/29.11.2024 privind „Încheierea Actului adițional nr.2 la CONTRACTUL DE PARTENERIAT pentru constituirea ”Consorțiului pentru învățământ dual în Județul Vrancea”;
* Hotărârea Consiliului Județean Vrancea nr.184/27.08.2024 privind „Extinderea ''Consorțiului pentru învățământ dual Vrancea” și încheierea Actului adițional nr.1 la CONTRACTUL DE PARTENERIAT”;
* CONTRACTUL DE PARTENERIAT pentru constituirea ”*Consorțiului pentru învățământ dual în Județul Vrancea*”, înregistrat la Liderul de consorțiu sub nr.1508/20.01.2023 și avizat de Ministerul Educației cu Avizul nr.6/01.02.2023;

**- în conformitate cu** prevederile Metodologiei privind constituirea consorțiilor pentru învățământ dual, aprobată prin Ordinul ministrului educației nr.6216/09.11.2022, cu modificările și completările ulterioare;

**- în baza** prevederilor art.173 alin.1) lit.e) și alin.7) lit.a) din O.U.G. nr.57/2019 privind Codul Administrativ, cu modificările și completările ulterioare;

**- luând act** de raportul compartimentului de resort din cadrul Consiliului Județean Vrancea si avizul comisiei de specialitate a Consiliului Județean Vrancea;

**- în temeiul** prevederilor art.196 alin.1) lit. a) din O.U.G. nr.57/2019 privind Codul administrativ, cu modificările și completările ulterioare,

**HOTĂRĂȘTE:**

**Art.1** Ia act de retragerea operatorului economic S.C. MICROMET S.A. din Contractul de parteneriat pentru constituirea ”*Consorțiului pentru învățământ dual în Județul Vrancea*”.

**Art.2** Aprobarea includerii Unității Administrativ Teritoriale Municipiul Focșani și a Colegiului Tehnic Auto ”Traian Vuia” Focșani în parteneriatul privind constituirea ”*Consorțiului pentru învățământ dual în Județul Vrancea*”.

**Art.3** Încheierea Actului adițional nr.3 la Contractul de parteneriat pentru constituirea ”Consorțiului pentru învățământ dual în Județul Vrancea”, conform anexei la prezenta.

**Art.4** Prevederile prezentei hotărâri vor fi duse la îndeplinire de președintele Consiliului Județean Vrancea, prin Echipa de implementare a proiectului *“Campus profesional integrat, liceal și universitar județul Vrancea“* și comunicate celor interesați de secretarul general al județului prin Serviciul administrație publică, Monitor Oficial Local și arhivă din cadrul Direcției Juridice și Administrație Publică.

**Președintele**

**Consiliului Județean Vrancea**

**Nicușor HALICI**

**Contrasemnează,**

**Secretar general al județului**

**Raluca Dan**